па́ки припа́дающе, съ упова́ніемъ, я́коже ча̂да ѻц҃а̀ на́мъ су́ща, мо́лимъ тя̀, ст҃и́телю тѵ́хѡне, вѣ́руемъ бо, я́кѡ ты̀, на нб҃сѣ́хъ живы́й, лю́биши ны̀ то́ю же любо́вію, є́юже вся̂ бли̂жнія твоя̂ возлюби́лъ єсѝ, внегда̀ пребыва́ти тебѣ̀ на землѝ, испросѝ у всеми́лостивагѡ гдс̑а и всѣ̂мъ на́мъ пода́ти да́ръ коему́ждо бл҃гопотре́бенъ и вся̂, я̀же къ животу̀ вре́менному и вѣ́чному полє́зная, мі́ра умире́ніе, градѡ́въ на́шихъ утвержде́ніе, землѝ плодоно́сіе, ѿ гла́да и па́губы избавле́ніе, ѿ наше́ствія иноплеме́нныхъ сохране́ніе, скорбя́щымъ утѣше́ніе, неду́гующымъ исцѣле́ніе, па́дшымъ возстановле́ніе, заблужда́ющымъ на пу́ть и́стины возвраще́ніе, подвиза́ющымся въ дѣ́лѣхъ бл҃ги́хъ укрѣпле́ніе, бл҃годѣ́лающымъ преспѣ́яніе, роди́телємъ бл҃гослове́ніе, ча́дѡмъ въ стра́сѣ гдс̑немъ воспита́ніе и науче́ніе, наста́вникѡмъ вѣ́дѣніе и бл҃гоче́стіе, невѣ́дущымъ вразумле́ніе, си̂рымъ, неиму́щымъ и убѡ́гимъ по́мощь и заступле́ніе, ѿходя́щымъ ѿ сегѡ̀ вре́меннагѡ житія̀ къ вѣ́чному бл҃го́е уготовле́ніе и напу́тствованіе, ѿше́дшымъ бл҃же́нное упокое́ніе